คลังเซ็น"วรวิทย์"นั่งเอ็มดีธอส.
ครม.รับทราบ ตั้ง"วรวิทย์" เป็นเอ็มดีธอส.
28 ก.ย. 2553

ครม.รับทราบ ตั้ง"วรวิทย์" เป็นเอ็มดีธอส. 
นายประดิษฐ์ ภัทรประสิทธิ์ รมช.คลัง กล่าวว่า คณะรัฐมนตรี (ครม.) ได้รับทราบการแต่งตั้งนายวรวิทย์ ชัยลิมปมนตรี รองผู้อำนวยการธนาคารออมสิน เป็น กรรมการผู้จัดการ ธนาคารอาคารสงเคราะห์ (ธอส.) คนใหม่เป็นที่เรียบร้อยแล้ว
นานประดิษฐ์ กล่าวว่า เมื่อวันที่ 27 ก.ย. 2553 ในฐานะรักษาการ รมว.คลัง ได้เซ็นแต่งนายวรวิทย์ เป็นกรรมการผู้จัดการ ธอส. เนื่องจากเป็นอำนาจของรมว.คลัง และต้องรายงานให้ รมว.คลัง ทราบ
สำหรับนายวรวิทย์ จะเข้ารับตำแหน่งใหม่วันที่ 16 พ.ย. 2553 แทนนายขรรค์ ประจวบเหมาะ ที่เป็นกรรมการผู้จัดการ ธอส. ครบ 2 สมัย เป็นเวลา 8 ปี ซึ่งตากกฎหมายไม่สามารถที่จะดำรงตำแหน่งนี้ได้อีกต่อไป